sukhrobnurali/uzbek-legal-corpus huggingface dataset:
Oʻzbekiston Respublikasi Iqtisodiyot vazirligining tuzilmasini takomillashtirish toʻgʻrisida
(resolution, 2018-05-25)

Oʻzbekiston Respublikasi Iqtisodiyot vazirligi tuzilmasini iqtisodiyotning bazaviy tarmoqlari eng muhim investitsiya loyihalarini ishlab chiqish hamda amalga oshirish monitoringini muvofiqlashtirish sohasida uning zimmasiga yuklangan qoʻshimcha vazifalar va funksiyalarga muvofiq takomillashtirish maqsadida: 1. Quyidagilar: Iqtisodiyot vazirligining tashkiliy tuzilmasi 1-ilovaga* muvofiq; Oʻzbekiston Respublikasi Iqtisodiyot vazirligining cheklangan soni 165 shtat birligidan iborat boʻlgan markaziy apparati (xizmat koʻrsatish xodimlaridan tashqari) tuzilmasi 2-ilovaga* muvofiq tasdiqlansin. 2. Oʻzbekiston Respublikasi Moliya vazirligi Oʻzbekiston Respublikasi Iqtisodiyot vazirligining tuzilmasi oʻzgarganligini eʼtiborga olgan holda uning faoliyatini joriy taʼminlashga davlat budjeti mablagʻlari hisobidan zarur sarf-xarajatlarni nazarda tutsin. 3. Oʻzbekiston Respublikasi Prezidentining “Oʻzbekiston Respublikasi Iqtisodiyot vazirligining tuzilmasini takomillashtirish toʻgʻrisida” 2005-yil 8-avgustdagi PQ-148-sonli qarori oʻz kuchini yoʻqotgan deb hisoblansin. 4. Ushbu qarorning ijrosini nazorat qilish Oʻzbekiston Respublikasi Bosh vazirining oʻrinbosari R.S. Azimov zimmasiga yuklansin.
OʻZBEKISTON RESPUBLIKASI PREZIDENTINING “2005-2006-YILLARDA KORXONALARNI DAVLAT TASARRUFIDAN CHIQARISH VA XUSUSIYLASHTIRISH DASTURI TOʻGʻRISIDA” 2005-YIL 14-MARTDAGI PQ-29-SONLI QARORINI QISMAN OʻZGARTIRISH HAQIDA
(resolution, 2025-11-26)

Oʻzbekiston Respublikasi Prezidentining “Oʻzbekiston Respublikasi Davlat mulki qoʻmitasi faoliyatini takomillashtirishga doir chora-tadbirlar toʻgʻrisida” 2006-yil 26-apreldagi PQ-335-sonli qaroriga muvofiq: Oʻzbekiston Respublikasi Prezidentining “2005-2006-yillarda korxonalarni davlat tasarrufidan chiqarish va xususiylashtirish dasturi toʻgʻrisida” 2005-yil 14-martdagi PQ-29-sonli qarori 5-ilovasining 7-bandi oʻz kuchini yoʻqotgan deb hisoblansin.
POChTA ALOQASI XIZMATLARINI KOʻRSATISh QOIDALARIGA OʻZGARTIRISh VA QOʻShIMChALAR KIRITISh TOʻGʻRISIDA
(order, 2011-04-28)

Oʻzbekiston Respublikasining “Jinoiy faoliyatdan olingan daromadlarni legallashtirishga va terrorizmni moliyalashtirishga qarshi kurash toʻgʻrisida”gi Qonuni, Oʻzbekiston Respublikasi Prezidentining 2006-yil 21-apreldagi “Moliya-iqtisodiy, soliq sohasidagi jinoyatlarga, jinoiy faoliyatdan olingan daromadlarni legallashtirishga qarshi kurashishni kuchaytirish chora-tadbirlari toʻgʻrisida”gi PQ-331-son qarori ijrosini taʼminlash va xalqaro pochta joʻnatmalarida hujjatlarni joʻnatishni tartibga solish, pochta joʻnatmalarini joʻnatuvchining shaxsini identifikatsiyalash, xalqaro pochta joʻnatmalarida taqiqlangan predmet (narsa)larni joʻnatishni nazorat qilish va Oʻzbekiston Respublikasi Prezidentining 2005-yil 21-sentabrdagi “Tadbirkorlik faoliyati yuritish uchun ruxsatnoma turlarini qisqartirish va ularni berish tartib-qoidalarini soddalashtirish toʻgʻrisida”gi PQ-186-son qarorining 3-ilovasi hamda OʼzDst 1020:2002 “Pochta konvertlari. Texnik shartlar”ni bajarish maqsadida, buyuraman: 1. Oʻzbekiston aloqa va axborotlashtirish agentligining 2003-yil 3-iyundagi151-son buyrugʻi bilan tasdiqlangan va Oʻzbekiston Respublikasi Adliya vazirligida 2003-yil 16-iyulda 1256-raqam bilan davlat roʻyxatidan oʻtkazilgan “Pochta aloqasi xizmatlarini koʻrsatish qoidalari” ga ilovaga muvofiq oʻzgartirish va qoʻshimchalar kiritilsin (ilova* qilinadi). 2. Mazkur buyruq Oʻzbekiston Respublikasi Adliya vazirligida davlat roʻyxatidan oʻtkazilgan sanadan 10 kun oʻtgandan keyin amalga kiritilsin. 3. Ushbu buyruq ijrosini nazorat qilish Agentlik Bosh direktorining oʻrinbosari A.A. Xodjayev zimmasiga yuklansin.
Oʻzbekiston Respublikasi Bosh prokuraturasi huzuridagi Iqtisodiy jinoyatlarga qarshi kurashish departamentida yagona axborot-kompyuter tarmogʻini tashkil etish chora-tadbirlari toʻgʻrisida
(resolution, 2021-06-30)

Oʻzbekiston Respublikasi Prezidentining “Moliya-iqtisodiy, soliq sohasidagi jinoyatlarga, jinoiy faoliyatdan olingan daromadlarni legallashtirishga qarshi kurashishni kuchaytirish chora-tadbirlari toʻgʻrisida” 2006-yil 21-apreldagi PQ-331-son qarorini bajarish yuzasidan Vazirlar Mahkamasi qaror qiladi: 1. Quyidagilar: Oʻzbekiston Respublikasi Bosh prokuraturasi huzuridagi Soliq, valyutaga oid jinoyatlarga va jinoiy faoliyatdan olingan daromadlarni legallashtirishga qarshi kurashish departamentida yagona axborot-kompyuter tarmogʻini tashkil etish dasturi 1-ilovaga muvofiq; Oʻzbekiston Respublikasi Bosh prokuraturasi huzuridagi Iqtisodiy jinoyatlarga qarshi kurashish departamentida axborotlarni toʻplash va qayta ishlashning tashkiliy-funksional sxemasi 2-ilovaga muvofiq; Oʻzbekiston Respublikasi Bosh prokuraturasi huzuridagi Soliq, valyutaga oid jinoyatlarga va jinoiy faoliyatdan olingan daromadlarni legallashtirishga qarshi kurashish departamentining tarkibiy hududiy boshqarmalari, boʻlimlarini yagona axborot-kompyuter tarmogʻiga ulashning reja-jadvali 3-ilovaga muvofiq tasdiqlansin. 2. Oʻzbekiston Respublikasi Bosh prokuraturasi: Oʻzbekiston aloqa va axborotlashtirish agentligi bilan birgalikda ushbu qaror bilan tasdiqlangan Dastur va reja-jadvalning oʻz vaqtida bajarilishini taʼminlasin; soliq va valyuta-moliya sohasida aniqlangan jinoyatlar va qonun buzilishlari, qonun hujjatlariga muvofiq nazorat qilinadigan pul mablagʻlari yoki boshqa mol-mulk bilan bogʻliq operatsiyalar toʻgʻrisidagi maʼlumotlarning yagona kompyuter bazasini yaratish va yuritishni taʼminlasin. 4.Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari A.N. Aripov zimmasiga yuklansin.
OʻZBEKISTON RESPUBLIKASI HUKUMATINING AYRIM QARORLARINI OʻZ KUChINI YOʻQOTGAN DEB HISOBLASh TOʻGʻRISIDA
(resolution, 2024-05-07)

Oʻzbekiston Respublikasi Prezidentining “Oʻzbekiston Respublikasi Prezidentining ayrim farmonlarini oʻz kuchini yoʻqotgan deb hisoblash toʻgʻrisida” 2006-yil 22-iyundagi PF-3764-son Farmoniga muvofiq Vazirlar Mahkamasi qaror qiladi: Quyidagilar: Vazirlar Mahkamasining “Savdoga va tijoratga koʻmaklashuvchi “Savdogar” ixtisoslashtirilgan aksionerlik-tijorat bankining faoliyat koʻrsatishi uchun shart-sharoitlar yaratib berishga oid chora-tadbirlar toʻgʻrisida” 1994-yil 16-apreldagi 212-son qarori; Vazirlar Mahkamasining “Oʻzbekiston Respublikasi Hukumatining ayrim qarorlariga Vazirlar Mahkamasining “Bank tizimini isloh qilishga doir qoʻshimcha chora-tadbirlar toʻgʻrisida” 2000-yil 24-martdagi 104-son qaroridan kelib chiqadigan oʻzgartirishlar kiritish haqida” 2001-yil 5-yanvardagi 5-son qaroriga ilovaning 1-bandi; Vazirlar Mahkamasining “Oʻzbekiston Respublikasi Hukumatining ayrim qarorlariga oʻzgartirishlar kiritish va baʼzilarini oʻz kuchini yoʻqotgan deb hisoblash toʻgʻrisida” 2004-yil 26-fevraldagi 89-son qaroriga (Oʻzbekiston Respublikasi QT, 2004-y., 2-son, 16-modda) ilovaning 1-bandi oʻz kuchini yoʻqotgan deb hisoblansin.
OʻZBEKISTON RESPUBLIKASI PREZIDENTINING AYRIM FARMONLARINI OʻZ KUCHINI YOʻQOTGAN DEB HISOBLASH TOʻGʻRISIDA
(decree, 2025-11-26)

Xorijiy investor tomonidan Savdoga va tijoratga koʻmaklashuvchi “Savdogar” ixtisoslashtirilgan aksionerlik tijorat bankining ulushi sotib olinishi munosabati bilan: 1. Savdoga va tijoratga koʻmaklashuvchi “Savdogar” ixtisoslashtirilgan aksionerlik tijorat banki aksiyadorlari umumiy yigʻilishining uni Oʻzbekiston — Germaniya “Savdogar” aksiyadorlik tijorat banki sifatida qayta tashkil etish toʻgʻrisidagi qarori maʼlumot uchun qabul qilinsin. 2. Quyidagilar: Oʻzbekiston Respublikasi Prezidentining “Savdoga va tijoratga koʻmaklashuvchi “Savdogar” ixtisoslashtirilgan aksionerlik tijorat bankini tashkil etish haqida” 1994-yil 18-martdagi PF-794-son Farmoni; Oʻzbekiston Respublikasi Prezidentining “Savdoga va tijoratga koʻmaklashuvchi “Savdogar” ixtisoslashtirilgan aksionerlik tijorat bankini tashkil etish haqida” 1994-yil 18-martdagi PF-794-son Farmoniga oʻzgartishlar kiritish toʻgʻrisida” 2001-yil 23-yanvardagi PF–2805-sonli Farmoni oʻz kuchini yoʻqotgan deb hisoblansin. 3. Mazkur Farmonning ijrosini nazorat qilish Oʻzbekiston Respublikasi Bosh vazirining oʻrinbosari R.S. Azimov zimmasiga yuklansin.
Oʻzbekiston Respublikasi Soliq kodeksining 8, 71-moddalariga oʻzgartish va qoʻshimchalar kiritish toʻgʻrisida
(code, 2008-01-01)

1-modda. Oʻzbekiston Respublikasining 1997-yil 24-aprelda qabul qilingan 396-I-sonli Qonuni bilan tasdiqlangan Oʻzbekiston Respublikasining Soliq kodeksiga (Oʻzbekiston Respublikasi Oliy Majlisining Axborotnomasi, 1997-yil, 4-5-songa ilova, № 9, 241-modda; 1998-yil, № 3, 38-modda, № 5-6, 102-modda, № 9, 181-modda; 1999-yil, № 1, 20-modda, № 5, 124-modda, № 9, 229-modda; 2000-yil, № 5-6, 153-modda; 2001-yil, № 1-2, 23-modda, № 5, 89-modda, № 9-10, 182-modda; 2002-yil, № 1, 20-modda, № 4-5, 74-modda, № 9, 165-modda; 2003-yil, № 1, 8-modda, № 5, 67-modda, № 9-10, 149-modda; 2004-yil, № 1-2, 18-modda, № 5, 90-modda, № 9, 171-modda; 2005-yil, № 1, 18-modda; Oʻzbekiston Respublikasi Oliy Majlisi palatalarining Axborotnomasi, 2005-yil, № 5, 152-modda, № 9, 310, 311, 312, 313-moddalar, № 12, 415, 416-moddalar) quyidagi oʻzgartish va qoʻshimchalar kiritilsin: 1) 8-moddaning birinchi qismi quyidagi mazmundagi jumla bilan toʻldirilsin: “Yagona soliq toʻlovi toʻlovchilar yagona soliq toʻlovini budjetga toʻlanadigan qoʻshilgan qiymat soligʻi summasiga, biroq bir vaqtning oʻzida ellik foizdan koʻp boʻlmagan miqdorga kamaytirgan holda qoʻshilgan qiymat soligʻi toʻlashga haqlidirlar”; 2)71-modda birinchi qismining 24-bandidagi “Teleradio-kompaniyasining” degan soʻz “milliy teleradiokompaniyasining, uning tarkibiga kiruvchi korxona va tashkilotlarning” degan soʻzlar bilan almashtirilsin. 2-modda. Ushbu Qonun rasmiy eʼlon qilingan kundan eʼtiboran kuchga kiradi.
“EKSPORT NAZORATI TOʻGʻRISIDA”GI OʻZBEKISTON RESPUBLIKASI QONUNINING 9-MODDASIGA QOʻShIMChA KIRITISh HAQIDA
(law, 2006-06-20)

1-modda. Oʻzbekiston Respublikasining 2004-yil 26-avgustda qabul qilingan “Eksport nazorati toʻgʻrisida”gi 658-II-sonli Qonunining (Oʻzbekiston Respublikasi Oliy Majlisining Axborotnomasi, 2004-yil, № 9, 158-modda; Oʻzbekiston Respublikasi Oliy Majlisi palatalarining Axborotnomasi, 2005-yil, № 12, 410-modda) 9-moddasi quyidagi mazmundagi toʻrtinchi qism bilan toʻldirilsin: “Yalpi qirgʻin qurolini ishlab chiqarishda komponentlar sifatida foydalanish mumkin boʻlgan yadroviy, kimyoviy va bakteriologik (biologik) materiallarni, shu jumladan oʻta xavfli infeksiyalarning patogenlari va shtammlarini olib chiqish qonun hujjatlariga muvofiq Oʻzbekiston Respublikasi Oliy Majlisi palatalari bilan kelishuvga binoan amalga oshiriladi”. 2-modda. Ushbu Qonun rasmiy eʼlon qilingan kundan eʼtiboran kuchga kiradi.
OʻZBEKISTON RESPUBLIKASI VAZIRLAR MAHKAMASINING “TIBBIYOT XODIMLARI MEHNATIGA HAQ TOʻLAShNING TAKOMILLAShTIRILGAN TIZIMINI TASDIQLASh TOʻGʻRISIDA” 2005 YIL 21 DEKABRDAGI 276-SON QARORIGA OʻZGARTIRISh KIRITISh HAQIDA
(resolution, 2006-06-20)

Oʻzbekiston Respublikasi Prezidentining “2006-yilning 1-iyulidan boshlab ish haqi, pensiyalar, stipendiyalar va ijtimoiy nafaqalar miqdorini oshirish toʻgʻrisida” 2006-yil 9-iyundagi PF-3761-son Farmonini bajarish yuzasidan Vazirlar Mahkamasi qaror qiladi: Oʻzbekiston Respublikasi Vazirlar Mahkamasining “Tibbiyot xodimlari mehnatiga haq toʻlashning takomillashtirilgan tizimini tasdiqlash toʻgʻrisida” 2005-yil 21-dekabrdagi 276-son qaroriga 1-ilova ilovaga muvofiq tahrirda bayon qilinsin. ‎Mehnatga haq toʻlash razryadlari‎‎ Tarif koeffitsiyentlari‎ 1‎ 2,896‎ 2‎ 3,186‎ 3‎ 3,504‎ 4‎ 3,855‎ 5‎ 4,240‎ 6‎ 4,664‎ 7‎ 5,131‎ 8‎ 5,695‎ 9‎ 6,322‎ 10‎ 7,018‎ 11‎ 7,718‎
MEHNATGA HAQ TOʻLAShNING YaGONA TARIF SETKASINI YaNADA TAKOMILLAShTIRISh TOʻGʻRISIDA
(resolution, 2006-11-01)

Oʻzbekiston Respublikasi Prezidentining “2006-yilning 1-iyulidan boshlab ish haqi, pensiyalar, stipendiyalar va ijtimoiy nafaqalar miqdorini oshirish toʻgʻrisida” 2006-yil 9-iyundagi PF-3761-son Farmonini bajarish yuzasidan hamda ish haqining ragʻbatlantiruvchi ahamiyatini yanada kuchaytirish maqsadida Vazirlar Mahkamasi qaror qiladi: 1. 2006-yil 1-iyuldan boshlab boshlangʻich razryadning oyiga 10800 soʻm miqdorida belgilangan eng kam oylik ish haqi tarif stavkasi mehnatga haq toʻlashning Yagona tarif setkasiga asos qilib olinsin va yangi tarif koeffitsiyentlari ilovaga muvofiq tasdiqlansin. 2. Oʻzbekiston Respublikasi Vazirlar Mahkamasining 2004-yil 2-iyuldagi 309-son qarori 2006-yil 1-iyuldan boshlab oʻz kuchini yoʻqotgan deb hisoblansin. 3. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari R.S. Azimov zimmasiga yuklansin. ‎Mehnatga haq toʻlash razryadlari‎‎ Tarif koeffitsiyentlari 0‎ 1,000‎ 1‎ 2,278‎ 2‎ 2,507‎ 3‎ 2,758‎ 4‎ 3,033‎ 5‎ 3,322‎ 6‎ 3,625‎ 7‎ 3,941‎ 8‎ 4,268‎ 9‎ 4,597‎ 10‎ 4,933‎ 11‎ 5,274‎ 12‎ 5,625‎ 13‎ 5,982‎ 14‎ 6,341‎ 15‎ 6,708‎ 16‎ 7,080‎ 17‎ 7,457‎ 18‎ 7,839‎ 19‎ 8,227‎ 20‎ 8,620‎ 21‎ 9,019‎ 22‎ 9,420‎
YoGʻ-MOY VA OZIQ-OVQAT SANOATI UYuShMASINING IJRO ETUVChI TUZILMASINI QISMAN OʻZGARTIRISh TOʻGʻRISIDA
(resolution, 2011-12-14)

Yogʻ-moy va oziq-ovqat sanoati korxonalarini samarali boshqarishni taʼminlash hamda Yogʻ-moy va oziq-ovqat sanoati uyushmasining ijro etuvchi tuzilmasini maqbullashtirish maqsadida: 1. Yogʻ-moy va oziq-ovqat sanoati uyushmasining umumiy xodimlari cheklangan soni 52 nafar, shu jumladan boshqaruv xodimlari soni 44 nafar boʻlgan ijroiya apparati tuzilmasi ilovaga* muvofiq tasdiqlansin. 2. Yogʻ-moy va oziq-ovqat sanoati uyushmasi bir oy muddatda Uyushmaning ijroiya apparati xodimlari shtat sonini ushbu qaror bilan tasdiqlangan tuzilmaga muvofiqlashtirsin, uni yuqori malakali mutaxassislar bilan mustahkamlasin. 3. Oʻzbekiston Respublikasi Prezidentining “Yogʻ-moy va oziq-ovqat sanoatini boshqarishni tashkil etishni yanada takomillashtirish toʻgʻrisida” 2006-yil 30-maydagi PQ–359-sonli qaroriga quyidagi oʻzgartishlar kiritilsin: a) 3-bandning birinchi xatboshi quyidagi tahrirda bayon etilsin: “Yogʻ-moy va oziq-ovqat sanoati uyushmasining tashkiliy tuzilmasi 2-ilovaga muvofiq maʼqullansin”; b) 3-ilova oʻz kuchini yoʻqotgan deb hisoblansin. 4. Mazkur qarorning ijrosini nazorat qilish Oʻzbekiston Respublikasi Bosh vaziri Sh.M. Mirziyoyev zimmasiga yuklansin.
OʻZBEKISTON RESPUBLIKASI DAVLAT BYDJETINI TUZISH VA IJRO ETISH QOIDALARIGA OʻZGARTIRISH VA QOʻSHIMCHALAR KIRITISH TOʻGʻRISIDA
(order, 2024-10-10)

Oʻzbekiston Respublikasining “Budjet tizimi toʻgʻrisida”gi Qonuniga asosan, shuningdek Oʻzbekiston Respublikasi Prezidentining 2005-yil 14-iyundagi PF-3618-sonli “Bozor islohotlarini chuqurlashtirish va iqtisodiyotini yanada erkinlashtirish sohasidagi ustuvor yoʻnalishlar amalga oshirilishini jadallashtirish chora-tadbirlari toʻgʻrisida”gi Farmoni (2-ilova) ijrosini taʼminlash maqsadida buyuraman: 1. Oʻzbekiston Respublikasi Moliya vazirligining 2001-yil 29-dekabrdagi 130-sonli buyrugʻi bilan tasdiqlangan Oʻzbekiston Respublikasi budjetini tuzish va ijro etish qoidalariga (2002-yil 14-mart, roʻyxat raqami 1111 — Meʼyoriy hujjatlar axborotnomasi, 2002-yil 5-son) ilovaga* asosan oʻzgartirish va qoʻshimchalar kiritilsin. 2. Mazkur buyruq Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab 10 kundan soʻng amalga kiritilsin.
Oʻzbekiston Respublikasi Prezidentining 2006-yil 9-iyundagi PF-3761-sonli “2006-yilning 1-iyulidan boshlab ish haqi, pensiyalar, stipendiyalar va ijtimoiy nafaqalar miqdorini oshirish toʻgʻrisida”gi Farmoni boʻyicha pensiyalarni qayta hisoblash tartibi toʻgʻrisidagi yoʻriqnomani tasdiqlash haqida
(decree, 2006-11-06)

Oʻzbekiston Respublikasi Prezidentining 2006-yil 9-iyundagi PF-3761-sonli “2006-yilning 1-iyulidan boshlab ish haqi, pensiyalar, stipendiyalar va ijtimoiy nafaqalar miqdorini oshirish toʻgʻrisida”gi Farmoni ijrosini taʼminlash maqsadida, qaror qilamiz: 1. Oʻzbekiston Respublikasi Prezidentining 2006-yil 9-iyundagi PF-3761-sonli “2006-yilning 1-iyulidan boshlab ish haqi, pensiyalar, stipendiyalar va ijtimoiy nafaqalar miqdorini oshirish toʻgʻrisida”gi Farmoni boʻyicha pensiyalarni qayta hisoblash tartibi toʻgʻrisidagi yoʻriqnoma ilovaga* muvofiq tasdiqlansin. 2. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan sanadan boshlab oʻn kundan keyin kuchga kiritilsin.
Vazirlar Mahkamasining “Oʻzbekiston Respublikasi Adliya vazirligi qoshida yuristlar malakasini oshirish markazini tashkil etish toʻgʻrisida” 1997-yil 21-iyuldagi 364-son qaroriga oʻzgartirish va qoʻshimchalar kiritish haqida
(resolution, 2012-07-12)

Oʻzbekiston Respublikasi Prezidentining “Oʻzbekiston Respublikasi Prezidenti huzuridagi Sudyalarni tanlash va lavozimlarga tavsiya etish boʻyicha oliy malaka komissiyasi faoliyatini takomillashtirish toʻgʻrisida” 2006-yil 17-martdagi PF-3725-son Farmoniga muvofiq Vazirlar Mahkamasi qaror qiladi: Vazirlar Mahkamasining “Oʻzbekiston Respublikasi Adliya vazirligi qoshida Yuristlar malakasini oshirish markazini tashkil etish toʻgʻrisida” 1997-yil 21-iyuldagi 364-son qaroriga ilovaga muvofiq oʻzgartirish va qoʻshimchalar kiritilsin. 1. Qarorning 3-bandi quyidagi mazmundagi uchinchi xatboshi bilan toʻldirilsin: “zaxirada boʻlgan va ilk bor fuqarolik va jinoyat ishlari boʻyicha tumanlararo, tuman (shahar) sudlari raislari va sudyalari, okrug va hududiy harbiy sudlari raislari, rais oʻrinbosarlari va sudyalari, Qoraqalpogʻiston Respublikasi xoʻjalik sudlari hamda viloyatlar va Toshkent shahar xoʻjalik sudlarining sudyalari lavozimlariga taqdim etilayotgan shaxslar uch oylik maxsus kurslarda oʻqitiladilar”; uchinchi—sakkizinchi xatboshi tegishli ravishda toʻrtinchi—toʻqqizinchi xatboshi deb hisoblansin; oltinchi xatboshidagi “guvohnoma” soʻzi “hujjat” soʻzi bilan almashtirilsin. 2. Qarorga 2-ilovada: a) 2.1-band quyidagi mazmundagi uchinchi xatboshi bilan toʻldirilsin: “zaxirada boʻlgan va ilk bor fuqarolik va jinoyat ishlari boʻyicha tumanlararo, tuman (shahar) sudyalari raislari va sudyalari, okrug va hududiy harbiy sudlari raislari, rais oʻrinbosarlari va sudyalari, Qoraqalpogʻiston Respublikasi xoʻjalik sudlari hamda viloyatlar va Toshkent shahar xoʻjalik sudlarining sudyalari lavozimlariga taqdim etilayotgan shaxslarni maxsus kurslarda oʻqitish”; uchinchi—yettinchi xatboshi tegishli ravishda toʻrtinchi—sakkizinchi xatboshi deb hisoblansin; b) 8.2-bandi quyidagi mazmundagi uchinchi xatboshi bilan toʻldirilsin: “zaxirada boʻlgan va ilk bor fuqarolik va jinoyat ishlari boʻyicha tumanlararo, tuman (shahar) sudlari raislari va sudyalari, okrug va hududiy harbiy sudlari raislari, rais oʻrinbosarlari va sudyalari, Qoraqalpogʻiston Respublikasi xoʻjalik sudlari hamda viloyatlar va Toshkent shahar xoʻjalik sudlarining sudyalari lavozimlariga taqdim etilayotgan shaxslar uch oylik maxsus kurslarda oʻqitiladilar”; uchinchi—oltinchi xatboshi tegishli ravishda toʻrtinchi—yettinchi xatboshi deb hisoblansin.
OʻZBEKISTON RESPUBLIKASI HUKUMATINING AYRIM QARORLARIGA OʻZGARTIRISHLAR KIRITISH, SHUNINGDEK BAʼZILARINI OʻZ KUCHINI YOʻQOTGAN DEB HISOBLASH TOʻGʻRISIDA (OʻZBEKISTON RESPUBLIKASI PREZIDENTINING “MIKROKREDITBANK” AKSIYADORLIK-TIJORAT BANKINI TASHKIL ETISH TOʻGʻRISIDA” 2006-YIL 5-MAYDAGI PF-3750-SON FARMONI)
(decree, 2025-12-16)

Oʻzbekiston Respublikasi Prezidentining “Mikrokreditbank” aksiyadorlik-tijorat bankini tashkil etish toʻgʻrisida” 2006-yil 5-maydagi PF–3750-son Farmoniga muvofiq Vazirlar Mahkamasi qaror qiladi: 1. Oʻzbekiston Respublikasi Hukumatining ilovaga muvofiq ayrim qarorlariga oʻzgartirishlar kiritilsin. 2. Quyidagilar: Vazirlar Mahkamasining “Respublika tijorat banklarini rivojlantirish va jihozlashda yordam koʻrsatish chora-tadbirlari toʻgʻrisida” 1995-yil 3-yanvardagi 1-son qarori; Vazirlar Mahkamasining “Madad” agentligini tashkil etish va uning faoliyati masalalari toʻgʻrisida” 1995-yil 26-iyuldagi 292-son qarori (Oʻzbekiston Respublikasi QT, 1995-y., 7-son, 25-modda) 1-bandining uchinchi—oʻn ikkinchi xatboshi; Vazirlar Mahkamasining “Tadbirkor” aksiyadorlik-tijorat bankining moliyaviy ahvolini mustahkamlash chora-tadbirlari toʻgʻrisida” 1997-yil 23-sentabrdagi 449-son qarori oʻz kuchini yoʻqotgan deb hisoblansin. 2. Vazirlar Mahkamasining “Chorvachilikda xususiylashtirishni davom ettirish va xususiy tadbirkorlikni qoʻllab-quvvatlash chora-tadbirlari toʻgʻrisida” 1995-yil 24-martdagi 96-son qarorining 12-bandidagi “Oʻztadbirkorbank” soʻzi “Mikrokreditbank” aksiyadorlik-tijorat banki” soʻzlari bilan almashtirilsin. 3. Vazirlar Mahkamasining “Kichik tadbirkorlikni rivojlantirishni ragʻbatlantirish mexanizmini takomillashtirish toʻgʻrisida” 1998-yil 27-maydagi 232-son qaroriga (Oʻzbekiston Respublikasi QT, 1998-y., 5-son, 20-modda) 2-ilovaning “Organning nomi” ustuni toʻrtinchi pozitsiyasidagi “Oʻztadbirkorbank” soʻzi “Mikrokreditbank” soʻzi bilan almashtirilsin. 6. Vazirlar Mahkamasining “Plastik kartochkalar asosida hisob-kitob qilish tizimini yanada rivojlantirish chora-tadbirlari toʻgʻrisida” 2004-yil 24-sentabrdagi 445-son qaroriga (Oʻzbekiston Respublikasi QT, 2004-y., 9-son, 94-modda) 1-ilovaning 10-bandidagi “Oʻztadbirkorbank” soʻzi “Mikrokreditbank” soʻzi bilan almashtirilsin.
PAXTA TOLASINI OʻZBEKISTON RESPUBLIKASI TOVAR XOM AShYo BIRJASI ORQALI RESPUBLIKA KORXONALARIGA SOTIShDA QOʻShILGAN QIYMAT SOLIGʻINI HISOBLAB ChIQARISh VA TOʻLASh TARTIBI TOʻGʻRISIDAGI NIZOMNI TASDIQLASh HAQIDA
(resolution, 2009-07-04)

Oʻzbekiston Respublikasi Soliq kodeksi, Oʻzbekiston Respublikasi “Davlat soliq xizmati toʻgʻrisida”gi Qonunining 7-moddasi va Oʻzbekiston Respublikasi Prezidentining 2006-yil 21-apreldagi “Toʻqimachilik sanoati korxonalarini moliyaviy sogʻlomlashtirish va ularga paxta tolasi sotish mexanizmini takomillashtirish chora-tadbirlari toʻgʻrisida”gi PQ-330-sonli qaroriga muvofiq, Oʻzbekiston Respublikasi Moliya vazirligi va Davlat soliq qoʻmitasi qaror qiladi: 1. Paxta tolasini Oʻzbekiston Respublikasi tovar-xomashyo birjasi orqali respublika korxonalariga sotishda qoʻshilgan qiymat soligʻini hisoblab chiqarish va toʻlash tartibi toʻgʻrisidagi nizom* tasdiqlansin. 2. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi.
YUK ORTISH VA TUSHIRISH ISHLARIDAGI YUKCHILAR UCHUN ISHLARNING XAVFSIZLIGI QOIDALARINI TASDIQLASH TOʻGʻRISIDA
(order, 2025-12-24)

“Mehnatni muhofaza qilishga doir meʼyoriy hujjatlarni qayta koʻrib chiqish va ishlab chiqish toʻgʻrisida”gi Oʻzbekiston Respublikasi Vazirlar Mahkamasining 2000-yil 12-iyuldagi 267-son qarorini bajarish maqsadida buyuraman: 1. Yuk ortish va tushirish ishlaridagi yukchilar uchun ishlarning xavfsizligi qoidalari ilovaga muvofiq tasdiqlansin*. 2. Mazkur Qoidalar Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi. 3. Ushbu buyruqning bajarilishini nazorat qilish oʻz zimmamga qoldirilsin.